|  |  |  |
| --- | --- | --- |
| Titel | **Haram** | static_qr_code_without_logo |
| Tema: | Ære, skyld og skam, religion, forelskelse, social kontrol, ungdomsliv, venskab |
| Fag: | Dansk |
| Målgruppe: | 8.-10. klasse |
|  |  |
|  | Data om læremidlet:  **E-bog:** Kristina Aamand, Gyldendal, 2016  Vejledningen giver et overblik over den røde tråd i det pædagogiske overlay, der knytter sig til e-bogen *HARAM*.  Det pædagogiske overlay kan bookes sammen med e-bogen og består af flere opgaver, refleksionsøvelser samt eksterne ressourcer, som eleverne tilgår gennem aktivering af markeringer i selve romanteksten.  Overlayet giver derfor mulighed for at arbejde meget tekstnært i fortolkningsfællesskabet.  **Faglig relevans/kompetenceområder**  Det pædagogiske overlay fokuserer på kompetenceområdet **Fortolkning** og inddrager alle fortolkningsprocessens fem faser: Oplevelse/indlevelse, undersøgelse, fortolkning, vurdering og perspektivering.   Det nye, eleverne skal lære, hører til henholdsvis indlevelses-, undersøgelses- og perspektiveringsdelen og kan udtrykkes i følgende læringsmål:   * Eleven kan følge hovedpersonens udvikling i lyset af familiens krav, venindernes forventninger og forholdet til kæresten, Johannes * Eleven kan give udtryk for, hvordan et fiktivt univers i romanform kan perspektiveres til virkelighedens verden   Overlayets konkrete udformning  Overlayet organiserer sig omkring litteraturarbejdets traditionelle faser:  **Før du læser**  Der er på titelbladet lagt markeringer ind i overlayet, der får læseren omkring:   * Forsidens elementer + bagsideteksten * Titlen *HARAM* * Romanens paratekst  1. Forlagets omtale:   <http://dansklitt.dk/2016/09/12/haram/>   1. Anmeldelse på Bogbotten.dk: <https://www.bogbotten.dk/boganmeldelse/haram/> 2. Forfatter Kristina Aamand   <http://dansklitt.dk/2016/10/04/kristina-aamand-det-er-meget-ensomt-at-kaempe-med-skyld-og-skam/>  Se evt. også <https://forfatterweb.dk/aamand-kristina#anchor10531> (kræver adgang til [www.forfatterweb.dk](http://www.forfatterweb.dk))   1. Bogens indholdsfortegnelse (findes i den fysiske bog på s. 5 – er desuden kopieret nederst i denne pædagogiske vejledning)   **Mens du læser**  Overlayet består i selve læsefasen af to gennemgående opgaver:  Etablering og opdatering af en **handlingslinje**, der giver eleverne et godt overblik over romanens fiktive forløb. Eleverne skal bl.a. bruge handlingslinjen til at navigere hurtigt rundt i romanforløbet ved den opfølgende litteratursamtale. I forbindelse med dette arbejde, kan eleverne med fordel bruge papirbogens indholdsfortegnelse  **Personkarakteristik og -relationer**:  Eleverne skal skygge Anisa og følge hende i familien, blandt vennerne og hos Johannes  *Derudover findes der forskellige nedslag undervejs i romanteksten under overskriften* ***refleksion****.*  **Efter du har læst**  Som afslutning på arbejdet med romanen samles der op på læringsmålene.  Denne opsamling findes på e-bogens sidste side og tager afsæt i en fælles litteratursamtale med fokus på flg.:   * Hvem er Anisa – hvordan har hun udviklet sig? * Hvordan er Anisas liv i det sprængfarlige felt mellem to kulturer? * Har Anisa ret i, at det, som er haram, forbudt og forkert også kan være det helt rigtige? * Er der paralleller til Kristina Aamands eget liv? * Hvad kan vi lære? Hvorfor?   Samtidig kan én af nedenstående dokumentarudsendelser vises for herigennem at perspektivere til dagens Danmark.  Ligeledes kan klassen sammen læse *Hosekræmmeren* af St. St. Blicher samt se den danske film *To verdener*. I så fald diskuterer klassen, hvad *Hosekræmmeren* og *To verdener* drejer sig om.  Efterfølgende perspektiveres *Haram* til hhv. novellen og spillefilmen.  I forbindelse med opsamlingen, kan eleverne løse en eller flere af disse opgaver enten individuelt eller to og to:   1. Lav en skriftlig anmeldelse af bogen 2. Anisa skriver i kapitel 18 et afskedsbrev til sin mor:     Hvad ville *du* have skrevet, hvis du var Anisa?   1. Skriv et debatindlæg til en trykt avis om *ære, skyld og skam*   **Samlet oversigt over markeringsfarver i overlayet:**   * **Gul**: ”Før du læser” og ”Efter du har læst” * **Grå**: Handlingslinje * **Lyseblå**: Personkarakteristik og -relationer * **Rød**: Refleksionsspørgsmål   **Samlet oversigt over eksterne ressourcer lagt ind i overlayet:**   * Kristina ville redde sit ægteskab, Alt for damerne, 27/8 2015 <https://www.alt.dk/artikler/kristina-ville-redde-sit-agteskab---men-sa-modte-hun-sin-ungdomskareste-> * Anmeldelse på Bogbotten.dk, 12/9 2016: <https://www.bogbotten.dk/boganmeldelse/haram/> * Forlagets omtale, september 2016:   <http://dansklitt.dk/2016/09/12/haram/>   * Forfatter Kristina Aamand, oktober 2016:   <http://dansklitt.dk/2016/10/04/kristina-aamand-det-er-meget-ensomt-at-kaempe-med-skyld-og-skam/> Supplerende materialer Følgende er forslag til supplerende materialer, der kan lånes/streames på dit lokale CFU:   * *De forsvundne piger*, TV2, 2017 * Den sorte box: *Mysteriet om Ashraf - bag om æresdrabet på Sonay*, TV2, 2008 * *To verdener*, Nordisk film, 2008 * *Hosekræmmeren* af St. St. Blicher | |
|  |  | |

**Kapiteloversigt:**

1. **En pige er som en hvid væg**
2. **Urtekussen**
3. **Taget med bukserne nede**
4. **Sataniske svin**
5. **Spillets regler**
6. **Helle i himlen**
7. **Vin, svin, drenge forbudt**
8. **Femme fatale**
9. **Søster**
10. **Engle og dæmoner**
11. **Game over**
12. **Monster**
13. **Undskyld, Allah**
14. **Død**
15. **Ny mødom?**
16. **Lille bitte penis**
17. **Dygtig dreng**
18. **Familien først?**

*Haram, indholdsfortegnelse, s. 5 i papirudgaven*